
ŠAKIŲ RAJONO SAVIVALDYBĖS  TARYBA

SPRENDIMAS

DĖL ŽVIRGŽDAIČIŲ PAGRINDINĖS MOKYKLOS  DIREKTORIAUS  2009 METŲ VEIKLOS ATASKAITOS
2010 m. gegužės 27  d. Nr.T-144
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr.55-1049; 2008, Nr.113-4290) 16 str. 2 d. 19 p. bei rajono savivaldybės tarybos 2009 m. vasario 26 d. sprendimu Nr.T-31 patvirtinto rajono savivaldybės tarybos veiklos reglamento 82.19.5.  p., nusprendžia,

pritarti Žvirgždaičių pagrindinės mokyklos direktoriaus 2009 metų veiklos ataskaitai (pridedama).

Juozas Bertašius




PRITARTA




Šakių rajono savivaldybės tarybos




2010 m. gegužės 27 d. sprendimu Nr.T-144

Lietuvos Respublikos švietimo ir mokslo ministerija

ŽVIRGŽDAIČIŲ PAGRINDINĖ MOKYKLA

A.Liorentaitės g. 2, Žvirgždaičiai, Šakių r. įm. Kodas 190823671 tel.834541076 el.p. direktorius@zvirgzdaiciai.sakiai.lm.lt

Šakių rajono savivaldybės tarybai

2009-ŲJŲ METŲ VEIKLOS ATASKAITA

1. Bendros žinios apie švietimo įstaigą.

Mokykloje 2009  m. sausio 1 d. duomenimis mokėsi 105 moksleiviai. 2009 09 01 duomenimis - 78 moksleiviai. Didelį moksleivių skaičiaus mažėjimą lėmė sprendimas nekomplektuoti 9 ir 10 klases.

Buvo suformuotos pirma- aštunta klasės. Dėl nepakankamo moksleivių skaičiaus atskirose klasėse, pirma ir antra, septinta ir aštunta klasės buvo jungtinės. Veikė priešmokyklinio ugdymo grupė. Ją lankė 10 būsimų moksleivių. Mokykloje dirbo 18 pedagoginių darbuotojų. Mokykloje dirbo 10 nepedagoginių darbuotojų.

2. Įstaigos 2009 m. tikslai ir uždaviniai, jų įgyvendinimas.

Mokykla 2009/2010 mokslo metais buvo išsikėlusi šiuos tikslus ir uždavinius: 

Stiprinti mokytojų ir mokinių abipusį pasitikėjimą, ugdymo problemas analizuoti ir spręsti kartu su mokiniais ir tėvais, skatinti moksleivių tėvus aktyviai dalyvauti mokyklos gyvenime, sudaryti sąlygas moksleiviams pasitikėti savo jėgomis, kad sugebėtų mokytis savarankiškai bei prisiimti atsakomybę.

3. Įstaigos veikla pagal įgyvendinamas programas

Moksleivių skaičius klasėse

	Priešmokyklinio ugdymo gr.
	1 kl.
	2 kl.
	3 kl. 
	4 kl.
	5 kl.
	6 kl.
	7 kl.
	8 kl.

	10
	9
	7
	7
	12
	10
	8
	8
	7


2009 veiklos rezultatai įgyvendinant veiklos programas.

Priešmokyklinio ugdymo programą baigė 7 moksleiviai. Du moksleiviai atvyko iš kitų mokyklų.

Pradinio ugdymo programą baigė 10 moksleivių (100%). 

Pagrindinio  ugdymo programą baigė18 moksleiviai (100%).

16  dešimtosios klasės moksleiviai laikė pagrindinio ugdymo pasiekimų patikrinimus. Lietuvių kalbos patikrinimo vidurkis  6,93 balo, matematikos -6,87 balo. Pasiekimų patikrinimo įvertinimo vidurkiai nėra labai aukšti, kadangi PUPP tradiciškai laikė visi moksleiviai.

Iš 18 moksleivių, baigusių pagrindinio ugdymo programą, 8 moksleiviai toliau tęsia mokymąsi pagal vidurinio ugdymo programą , 6 moksleiviai mokosi Marijampolės profesinio rengimo centro Kudirkos Naumiesčio skyriuje – taip pat kartu su specialybe įgis vidurinį išsilavinimą, 1 dirba, 1 išvyko į Norvegiją.

Kartojančių kursą moksleivių mokykloje nebuvo.

4. Specialiųjų poreikių vaikų ugdymas (statistika ir rezultatai, specialiųjų poreikių vaikams teikiamos pagalbos apibūdinimas).

2008- 2009 mokslo metais mokykloje mokėsi 10 moksleivių su specialiaisiais poreikiais. Šiems moksleiviams buvo teikiama įvairi ir visapusė pagalba, mokykloje dirbo specialusis pedagogas ir logopedas.

5. Olimpiadų, konkursų, parodų, varžybų rezultatai.

Mokyklos moksleiviai aktyviai dalyvavo respublikiniuose, rajoninėse olimpiadose, konkursuose, parodose.

Pirmųjų vietų laimėti nepavyko. Geriausiai pasirodė V. Švabauskas, laimėjęs antrąją vietą respublikiniame meninio skaitymo konkurse.  Prizininkų  turime matematikos (III vieta), lietuvių kalbos ( II vieta), vokiečių kalbos ( III vieta), rusų kalbos (III vieta). Mokyklos moksleiviai taip aktyviai dalyvavo įvairiuose konkursuose. Silpnokai mokykla pasirodė rajono sporto varžybose.

6. Pedagogų ir vadovų veikla. (Atestacija 2009 m., kvalifikacijos kėlimas, ryškiausi metodiniai darbai, leidybinė veikla).

Mokykloje dirbo 16 vyresniųjų mokytojų, 2 mokytojai. Mokyklos vadovas atestuotas (turi III vadybinę kvalifikacinę kategoriją). Direktoriaus pavaduotoja nėra atestuota, nes atestuotis dar negali dėl per mažos darbo patirties (dirba nuo 2008-09-10).

7. Įstaigoje įgyvendinti projektai, gavę papildomą finansavimą per įvairius programų konkursus (nurodyti, kokia programa ir kokį finansavimą gavo).

Mokykla dalyvavo projektuose, programose. Mokyklos biblioteka gavo finansavimą knygų fondui papildyti (konkursas 1000 Lt).

8. Įstaigos kultūros ir tradicijų formavimas 2009 m., informacijos sklaida bendruomenei.

Mokykla yra kultūros ir švietimo židinys Žvirgždaičių seniūnijoje. Kadangi kultūros namų Žvirgždaičiuose nėra, visi kultūriniai renginiai kartu su Žvirgždaičių seniūnijos kultūros darbuotoja organizuojami mokykloje. Minimos valstybinės šventės, rengiami teminiai renginiai. 

9. Įstaigos mokymo bazės pokyčiai (vadovėliai, mokymo priemonės, kompiuteriai, suolai, kita ugdymo aplinka ir t.t.).

Mokymo bazė metai iš metų gerėja: nuolat atnaujinamas mokyklos vadovėlių fondas, įsigyjamos naujos šiuolaikinės mokymo priemonės, mokykloje yra kompiuterių klasė ( 9 kompiuteriai ), bibliotekoje veikia viešo interneto prieigos taškas ( 4 kompiuteriai), visi kompiuteriai prijungti prie interneto ryšio. Iš sutaupytų moksleivio krepšelio lėšų mokykla įsigijo kompiuterinės technikos. Prie mokyklos įrengta asfaltuota krepšinio aikštelė.

10. Įstaigos ryšiai (socialiniai partneriai Lietuvoje, ryšiai su užsienio šalimis).

Mokykla bendradarbiauja su kitomis rajono mokyklomis (Paluobių pagrindinė mokykla, Sintautų pagrindinė mokykla, Kudirkos Naumiesčio V. Kudirkos gimnazija). Ryšių su užsienio šalių mokyklomis neturime. Šeštos klasės moksleiviai užmezgė ryšius su Italijos mokyklos moksleiviais.

11. Įstaigos pastatų ir mokymo patalpų pokyčiai (remonto, rekonstrukcijos darbai). 

2009 metais vasaros atostogų metu mokykloje vyko remonto darbai, buvo suremontuotos priešmokyklinės grupės,  geografijos ir technologijų kabinetai, I-ojo aukšto koridorius, mokyklos valgykla ir atlikti kiti smulkūs remonto darbai. Kapitalinis remontas atliekamas nebuvo.


12. Įstaigos finansavimas 2009 m. (Patvirtinti asignavimai 2009 m. iš viso-1068100Lt, tame sk. aplinkos lėšos-267200Lt, lėšos pavėžėjimui-12600Lt,  mokinio krepšelio lėšos-788300Lt, specialiųjų programų lėšos-nėra. Realiai gautos lėšos-994444 Lt, tame sk. aplinkos lėšos-314479Lt, lėšos pavėžėjimui-12600Lt,  mokinio krepšelio lėšos-667365 Lt, specialiųjų programų lėšos-nėra.

Aplinkos lėšos padidėjo dėl to, kad papildomai buvo perkeltos moksleivio krepšelio lėšos kitoms švietimo reikmėms finansuoti. Moksleivio krepšelio lėšų kiekis sumažėjo dėl Vyriausybės priimtų nutarimų. Bendras biudžeto lėšų kreditinis įsiskolinimas laikotarpio pradžiai (2009-01-01)-nebuvo ir pabaigai (2009-12-31)-nebuvo. 

13. Įstaigos pagrindinės problemos 2009 m. ir  veiklos perspektyvos 2010 m. 

Pagrindinė mokyklos problema yra mažėjantis moksleivių skaičius. Nuo 2009 metų rugsėjo pirmosios dienos rajono savivaldybės tarybos sprendimu mokykloje dėl mažo moksleivių skaičiaus  nekomplektuojamos devintoji ir dešimtoji klasės, mokykla vykdo tik priešmokyklinio, pradinio ir pagrindinio ugdymo pirmos dalies programas. Mokytojams sumažėjo pedagoginio darbo krūvis,  sunkiau išlaikyti specialistus.

Mokyklos direktorius                                                                         Gintautas Pranskaitis

